
Parlamentul României

Camera Deputaţilor
	COMISIA PENTRU TRANSPORTURI ȘI INFRASTRUCTURA
	COMISIA PENTRU INDUSTRII ȘI SERVICII

	03.03.2015
	Bucureşti,

	Nr.

	4c-3/400





Către,




BIROUL PERMANENT AL 




CAMEREI DEPUTAȚILOR
Vă înaintăm, alăturat, raportul comun asupra Proiectului de Lege pentru aprobarea Ordonanţei de urgenţă a Guvernului nr.50/2014 privind modificarea şi completarea Legii petrolului nr.238/2004, transmis  Comisiei pentru transporturi și infrastructură și Comisiei pentru industrii şi servicii, pentru dezbatere şi avizare în fond, în procedură de urgență, cu adresa nr. PL.x 578 din 15 decembrie 2014.
	PREŞEDINTE,


	    PREŞEDINTE,



	        MIHAI LUPU

	IULIAN IANCU

R A P O R T      C O M U N
asupra proiectului de Lege pentru aprobarea Ordonanţei de urgenţă a Guvernului nr.50/2014 privind modificarea şi completarea Legii petrolului nr.238/2004

În conformitate cu prevederile art.95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru transporturi și infrastructură și Comisia pentru industrii şi servicii, au fost sesizate spre dezbatere şi avizare în fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.50/2014 privind modificarea şi completarea Legii petrolului nr.238/2004, transmis cu adresa nr. PL.x 578 din 15 decembrie 2014, înregistrat cu nr. 4c-26/183/16.12.2014, respectiv cu nr. 4c-3/400/16.12. 2014. 
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.

La întocmirea prezentului raport comun Comisiile au avut în vedere:

•
avizul favorabil al Consiliului Legislativ (nr.734/25.06.2014);

•
avizul favorabil al Comisiei juridice, de disciplină şi imunităţi (nr.Plx578/03.02.2015).

Senatul, în calitate de primă Cameră sesizată, a adoptat proiectul de lege în ședința din 09 decembrie 2014, ca urmare a depășirii termenului de adoptare, potrivit art. 115 alin. (5) teza a III-a din Constituția României, republicată.
Proiectul de lege are ca obiect de reglementare modificarea şi completarea Legii petrolului nr.238/2004, cu modificările şi completările ulterioare, în vederea definirii redevenţei, a depozitării petrolului, a sistemului naţional de transport, a dreptului de operare a sistemului naţional de transport etc., prin încheierea de acte adiţionale între autoritatea competentă şi titularii acordurilor petroliere, potrivit art.31 din legea mai sus menţionată. Soluția preconizată prin proiectul de lege va conduce la modificarea și completarea Legii petrolului nr.238/2004 în ceea ce privește includerea conductelor de interconectare, definite în conformitate cu legislația în vigoare, în sistemul național de transport al petrolului și stabilirea acestora ca fiind bunuri de retur, prin completarea obiectului acordului petrolier cu aceste bunuri, prin încheierea de acte adiționale, prin modificarea/completarea acordului petrolier.

În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, Comisia pentru transporturi și infrastructură și Comisia pentru industrii şi servicii au dezbătut proiectul de lege în data de 03 martie 2015, în şedinţe separate. 


La lucrările Comisiei pentru transporturi și infrastructură au fost prezenţi 17 deputaţi din totalul de 20 membri, iar la lucrările Comisiei pentru industrii şi servicii au fost prezenți 21 deputați din totalul de 22 membri.

La dezbateri au participat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările și completările ulterioare, domnul Albulescu Mihai - Secretar de Stat și doamna Felicia Răcășanu – director, din partea Ministerului Energiei, Întreprinderilor Mici și Mijlocii și Mediului de Afaceri.
În raport de obiectul şi conţinutul său, proiectul de lege face parte din categoria legilor organice.

În urma dezbaterilor, membrii celor două Comisii sesizate în fond au hotărât cu majoritate de voturi, adoptarea Proiectului de Lege pentru aprobarea Ordonanţei de urgenţă a Guvernului nr.50/2014 privind modificarea şi completarea Legii petrolului nr.238/2004.
	PREŞEDINTE,
	SECRETAR,

	MIHAI LUPU

	IULIAN IANCU



	SECRETAR,
	SECRETAR,

	CONSTANTIN GALAN
	RADU-BOGDAN ȚÎMPĂU




Consilier parlamentar,                                                                                    Consilier parlamentar, Alina Tănase                                                                                                        Viorica Petrașcu

